**Ne felejtsd el, hogy a vázlatot és a fogalmakat, évszámokat  
bele kell írni a füzetbe!**

**Vázlat**

**Európai összefogás a török ellen**

**1). A törökök** Szulejmán szultán óta többször is **megkísérelték Bécs elfoglalását. 1683-ban** újra hatalmas hadat indítottak a császárváros ellen.  
Bécs azonban állta az ostromot.

**2).** Európai összefogás alakult ki **az Oszmán Birodalom ellen.   
A pápa kezdeményezésére megalakult a Szent Liga**, amelynek a Habsburg Birodalom, Velence és a Lengyel Királyság volt a tagja.   
Később Oroszország is csatlakozott hozzájuk.

**A hadműveletek**

**3). A Szent Liga csapatainak első fontos célja Buda visszafoglalása volt.  
Ez 1686-ban sikerült.**Budavár visszavételekor **a** keresztény **hadban 15 ezer magyar katona is harcolt,** javarészt kurucok.

**4).** Thököly Imrét ugyanis a török elfogatta, s ekkor katonái a felszabadító sereghez álltak át. **Thököly felesége, Zrínyi Ilona** azonban még **három évig védte a munkácsi várat a Habsburg császári csapatok ellen.**

**5). A háború során sorra szabadultak fel a várak.**Az Oszmán Birodalomnak azonban még volt ereje az ellentámadásra.  
Így **a harcok évekig elhúzódtak, és nagy pusztítást okoztak.**  
Végül **1697-ben Savoyai Jenő herceg döntő győzelmet aratott ZentánáI** a szultán seregén.

**A karlócai béke**

**6). Az Oszmán Birodalom vereségével elkezdődtek a béketárgyalások.**Eredményre azonban csak nagy nehézségek árán jutottak.  
**1699-ben végül megkötötték a karlócai békét.  
Magyarország területe** a Temesköz kivételével **felszabadult.  
Véget ért a több mint 150 éves török uralom.**

**A török kiűzésének ára**

**7**). **Az oszmán hódítás mély nyomokat hagyott maga után.**   
Az ország középső, **magyarlakta területei szenvedték el a legnagyobb veszteségeket, falvak sokasága pusztult el.  
Az ország népességében tehát csökkent a magyarok aránya.**

**Fogalmak – Évszámok**

**Szent Liga – a Pápa kezdeményezésére létrejött európai katonai szövetség,  
 amelynek célja a törökök kiűzése Európából és   
 Magyarországról.**

**1686 szeptember 2. – a Szent Liga csapatai visszafoglalják a töröktől  
 Buda várát.**

**Zrínyi Ilona - Thököly Imre felesége, a későbbi II. Rákóczi Ferenc   
 fejedelem édesanyja, Munkács várának védője.**

**Savoyai Jenő herceg – A Szent Liga seregeinek főparancsnoka.**

**karlócai békét – 1699-ben kötötték meg békét, amely annak ellenére,   
 a török volt a vesztes fél, számukra volt előnyös.**